Ons buig hier in belydenis 

O Heer en Heiland, 
ons bring dank 
dat U vir ons gestry het. 

Ons wil U prys met helder klank, 
waar U ons so verbly het. 

U het gely, ons is bevry - 
Na U is ons verlange; 
neem aan ons dankgesange. 

Wil U dan ons geloof versterk 
by hierdie brood en beker; 
u Gees ook daardeur in ons werk 
van u verbond verseker. 

Dan word ons, Heer, 
voortdurend meer 
in lof en dank oorvloedig 
en doen u werk blymoedig. 

